
РЕПУБЛИКА СРБИЈА

СЛУЖБА ЗА САРАДЊУ СА МЕДИЈИМА

ПРЕДСЕДНИКА РЕПУБЛИКЕ
С А О П Ш Т Е Њ Е  З А  М Е Д И Ј Е

Председник Републике Србије Александар Вучић честитао је свим официрима, подофицирима, војницима и цивилним лицима на служби у Војсци Србије крсну славу Војске Србије – Светог деспота Стефана Високог. У честитки се каже:
„Свим официрима, подофицирима, војницима и цивилним лицима на служби у Војсци Србије честитам крсну славу Војске Србије – Светог деспота Стефана Високог!
Данас, када Војска Србије слави свог небеског заштитника, са поносом се сећамо великог владара, војсковође и витеза који је својим делом утемељио снагу српске државе и духовност нашег народа. Његов живот и подвиг сведоче о томе да су вера у Бога и љубав према отаџбини најузвишенији завет сваког војника.

Војска Србије наставља традицију коју је деспот Стефан својим примером утврдио – да се храброст и витештво увек спајају са мудрошћу, правдом и духовном снагом. Његова дела и његова вера остају трајни путокази свим генерацијама које служе Србији.

Слава Војске Србије је дан духовног уздизања и јединства. Она нас подсећа да је војничка служба више од дужности – то је позив части, завет верности и симбол снаге народа који зна да чува своју слободу. Нека Свети деспот Стефан буде заштитник свих наших војника, њихових породица и целе Србије!

Честитам крсну славу свим припадницима Војске Србије са жељом да их прати благослов, мудрост и снага и да наставе да служе народу и држави са истим жаром и достојанством као наши славни преци!

Живела Војска Србије!

Живела Србија!“
Београд, 
1. август 2026. године
………………………………………………………………………………………………………………………

